ઘણાં વખત પહેલાની વાત છે, એક ઈ-મેલ આવેલો, મદુરાઈમાં અને આસપાસના વિસ્તારોમાં રખડતાં ભટકતા મંદબુદ્ધિ લોકોને શોધીને રોજ ત્રણ વખત ખવડાવતાં ક્રિષ્ણનની વાત હતી, એ એ ઈ-મેલ એટલો સ્પર્શી ગયો કે મને થયું અક્ષરનાદ પર એ વિશે લખાવું જોઈએ. પછી તો એ વિશે સંપર્ક માહિતી શોધીને તેમનો સંપર્ક કર્યો, અનેકો ફોન અને ઈ-મેલ / કુરીયર, ઘણી વિગતો મેળવી અને અક્ષરનાદ પર અંગ્રેજી (અહીં ક્લિક કરીને વાંચો) અને ગુજરાતી (અહીં ક્લિક કરીને વાંચો) માં લેખ લખ્યો, એ જ લેખ જુલાઈ ૨૦૧૦માં અખંડ આનંદમાં પણ છપાયો. અખંડ આનંદના લેખના પ્રતિભાવ રૂપે બે મહીનામાં કુલ ૧૦૦થી વધુ ફોન આવ્યા હશે, કેટલાય પત્રો અને અન્ય એવાંજ આંગળીચીંધણ. એક ગુજરાતી સામયિકનો વિચારશીલ વસ્તાર અને એના વાચકોની પરિપક્વતા કહો કે સંવેદનશીલતા, અખંડ આનંદના આ લેખ પછી તેના લીધે ઘણી આર્થિક મદદ અક્ષય ટ્રસ્ટને મળી.